**„*Elő-Piactér*” Adatkezelési tájékoztató az élelmiszertermelők/előállítók részére**

**Készült: 2020. április 8. napján**

**1. Adatkezelő megnevezése**

Adatkezelő: az adatkezelő az a jogi személy, amely a személyes adatok kezelésének céljait és eszközeit önállóan, vagy másokkal együtt meghatározza.

Nemzeti Agrárgazdasági Kamara

nyilvántartási száma: 01-03-0000031

székhely: 1115 Budapest, Bartók Béla út 105-113.

e-mail címe: [ugyfelszolgalat@nak.hu](mailto:ugyfelszolgalat@nak.hu) vagy piacter@nak.hu

telefonos elérhetősége: +36 80 900 365

adatvédelmi tisztviselő elérhetősége: adatvedelem@nak.hu

(későbbi változás esetén a www.nak.hu honlapon mindenkor közzétett elérhetőségek)

**2. A kezelt adatok köre, célja, jogalapja**

Személyes adat: az azonosított vagy azonosítható természetes személyre („Önre”) vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

Tájékoztatjuk, hogy a Kamara egyéb jogcímeken is kezelheti bizonyos személyes adatait, jelen adatkezelési tájékoztatóban foglalt információk csupán az „Elő- Piactér” program kapcsán Kamara részére az Ön által átadott személyes adatokra vonatkoznak.

Ön az Előállítói adatlap kitöltésével, megküldésével és a hozzájáruló nyilatkozat kitöltésével és aláírásával és megküldésével az alábbi személyes adatai kezeléséhez, célból és jogalapból adja hozzájárulását:

|  |  |  |
| --- | --- | --- |
| **Személyes adatai** | **Az adatkezelés célja** | **Az adatkezelés jogalapja** |
| (i) családi név és utónév (ii) e-mail cím (iii) telefonszám (iv) agrárkamarai nyilvántartási száma (v) telefonszáma (vi) székhely (vii)termelés/előállítás/gyártás helyszíne (viii) előállított termék megnevezése (ix) rendelkezésre álló termék mennyiségre és a termék árra vonatkozó adatok (x) egyéb gazdálkodásra vonatkozó adatok amelyet az Előállítói adatlap kitöltésével megad  (xi) őstermelői igazolványra vonatkozó adatok (xii) adószám | A családi név és utónév, valamint agrárkamarai nyilvántartási szám bekérésének célja az Ön egyértelmű azonosítása.  A telefonszám, e-mail cím kezelésének célja amennyiben Ön élelmiszertermelő/előállító a kereskedő/felvásárló számára az Önnel való kapcsolatfelvétel megkönnyítése.  Egyebekben összes adata bekérésének célja, hogy a Kamara, mint adatkezelő azokat kapcsolatfelvétel a tagok közötti eladás és felvásárlás ösztönzése céljából továbbítsa meghatározott felvásárlók/kereskedők számára e-mailes úton, azáltal, hogy adatai excel fájl formájában kerülnek csatolásra a kiküldött e-mailhez (a továbbiakban: Elő-Piactér program).  Az adatok továbbításának célja, hogy a tagok az adatai ismeretében piacbővítés céljából Önt közvetlenül fel tudják keresni, így előállított termékét könnyebben el tudja adni míg a felvásárló/ kereskedő éppen fordítva előállított termékeket tudjon felvásárolni.  Az adatkezelés célja tehát az élelmiszertermelők/előállítók és a kereskedők/felvásárlók közötti közvetlen kapcsolatfelvétel lehetőségének megteremtése. | Az (EU) 2016/679 európai parlamenti és tanácsi rendelet[[1]](#footnote-1) (a továbbiakban: GDPR) 6. cikk (1) bekezdés a) pontja szerint, az  adatkezelés az érintett, azaz az Ön hozzájárulásán alapul. |

Adatkezelőnek az Elő-Piactér program keretében a közvetett célja, hogy

• a beszűkült piaci helyzetben, termékfelesleggel rendelkező tagjai értékesítési nehézségei csökkenjenek;

• felvásárlók, kereskedők növelhessék a hazai beszállítóik körét;

• kiskereskedelemben nőjön a helyi termékek aránya;

• csökkenjenek a tranzakciós költségek.

**3. Az adatkezelés időtartama**

Az Adatkezelő a személyes adatokat visszavonásig, de legfeljebb az Elő-Piactér program lezárulását követő 3 évig kezeli. Ha az Érintett adatai kezeléséhez adott hozzájárulását visszavonja, akkor az Ön által 2. pontban jelölt célból megadott személyes adatokat jelen tájékoztatóban írtak szerint törölni kell.

**4. A személyes adatok forrása**

Az Adatkezelő az Elő-Piactér program kapcsán kizárólag az Ön által rendelkezésre bocsátott adatokat kezeli.

**5. A személyes adatok címzettjei**

Személyes adatait kizárólag az Elő- Piactér program kezelésével foglalkozó munkatársaink a jogszabályi előírások szerint kezelik és tartják nyilván.

Az Elő-Piactér program keretben az Ön által rendelkezésre bocsátott adatokat a programban részt vevő meghatározott felvásárlók/kereskedők közvetlenül elérhetik. A felvásárlók/kereskedők listáját folyamatosan bővítjük, kérésére jelen adatkezelési tájékoztatóban foglaltak szerint tájékoztatjuk, hogy kinek adtuk át adatait. A felvásárlók/kereskedők önálló adatkezelőnek minősülnek átadott adatai tekintetében, tájékoztatjuk, hogy a felvásárlók/kereskedők eljárásáért, adatkezelési műveleteiért semmilyen felelősséget nem vállalunk. Tájékoztatjuk, hogy az adatok átadásukkal egyidejűleg kikerülnek az Adatkezelő rendelkezése alól. Az adatkezelési műveleteik kapcsán az Ön beazonosítható kérelme esetén a NAK felhívja az önálló adatkezelő felvásárlók/kereskedők figyelmét kérelme haladéktalan teljesítésére, de arra nézve, hogy kérelmében foglaltaknak részben egészben eleget tesznek-e ezek az önálló adatkezelők nincs rálátásunk.

**6. Jogai gyakorlásának határideje és módja**

Adatkezelő az Ön jogai gyakorlására irányuló kérelmét haladéktalanul, annak beérkezésétől számított legfeljebb tíz napon belül teljesíti. Kérelme esetén az önálló adatkezelőnek minősülő felvásárlókat/kereskedőket haladéktalanul értesíti a kérelmében foglaltakról. A kérelem beérkezésének napja a határidőbe nem számít bele. Az adatbiztonsági követelmények teljesülése és az Ön jogainak védelme érdekében Adatkezelő köteles meggyőződni az érintett, adatkezeléshez fűződő jogával élni kívánó személy személyazonosságának egyezéséről, ennek érdekében a felsorolt jogok gyakorlása az Ön személyének azonosításához kötött.

Szükség esetén, figyelembe véve a kérelem bonyolultságát és a kérelmek számát, Adatkezelő ezt a határidőt meghosszabbíthatja.

Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az Érintett azt másként kéri.

**7. Adatbiztonság**

Az Adatkezelő gondoskodik a kezelt adatok biztonságáról, és minden ésszerű és szükséges technikai és szervezési intézkedést megtesz annak érdekében, hogy hogy személyes adatai védelemben részesüljenek, különösen a jogosulatlan hozzáféréssel, helyesbítéssel, tiltakozással, adatkezelés korlátozással, adathordozhatósággal, automatizált adatkezeléssel, megváltoztatással, továbbítással, nyilvánosságra hozatallal, törléssel vagy megsemmisítéssel, valamint a véletlen megsemmisüléssel és sérüléssel, továbbá az alkalmazott technika megváltozásából fakadó hozzáférhetetlenné válással szemben.

Az Adatkezelő informatikai rendszere és hálózata védett a vírusok, a betörések ellen továbbá szerverszintű és alkalmazásszintű védelmi eljárásokkal ellátott.

**7. Az Ön adatkezeléshez fűződő jogai**

**7.1. A hozzáféréshez való jog**

Ön jogosult arra, hogy az 1. pontban megadott elérhetőségeken keresztül Adatkezelőtől tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy Adatkezelő

- milyen személyes adatait; milyen jogalapon; milyen adatkezelési cél miatt; mennyi ideig kezeli;

- kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;

- milyen forrásból származnak a személyes adatai.

Adatkezelő az adatkezelés tárgyát képező személyes adatai másolatát az Ön kérésére kiadja, azonban azért adminisztratív költségeken alapuló, ésszerű mértékű díjat számíthat fel.

**7.2. A helyesbítéshez való jog**

Ön Adatkezelő 1. pontban megadott elérhetőségein keresztül kérheti, hogy módosítsák valamely személyes adatát, azokban az esetekben ahol ez lehetséges. Amennyiben Ön hitelt érdemlően igazolni tudja a helyesbített adat pontosságát, a kérését legfeljebb 10 napon belül teljesítjük, és erről az Önt az Ön által megadott elérhetőségen értesítjük.

Ekörben kifejezetten felhívjuk figyelmét, hogy az önálló adatkezelőnek minősülő felvásárlók/kereskedők adatkezelési műveleteire nincsen rálátásunk, így adatai helyesbítése iránti kérelme esetén a kérését haladéktalanul továbbítjuk részükre, ezen felül az Adatkezelőnek nem áll módjában a felvásárlók/kereskedők által végrehajtott műveleteket ellenőrizni.

**7.3. A zároláshoz (adatkezelés korlátozásához) való jog**

Ön az 1. pontban megadott elérhetőségeken keresztül kérheti, hogy a személyes adatai kezelését az Adatkezelő korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben az Adatkezelő arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben).

**7.4. A tiltakozáshoz való jog**

Ön az Adatkezelő 1. pontban megadott elérhetőségein keresztül tiltakozhat az adatkezelés ellen, ha álláspontja szerint Adatkezelő a személyes adatát az adott eljárásra vonatkozó adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**7.5. A törléshez való jog**

Ön bármikor jogosult a személyes adatai kezeléséhez adott hozzájárulásának visszavonására, ez alól kivételt jelent amennyiben személyes adatának további kezelésére az Adatkezelőre vonatkozó jogi kötelezettség teljesítéséhez, illetve az Adatkezelő jogi igénye érvényesítéséhez, védelméhez vagy esetleg szerződés alapján van szükség. A hozzájárulás visszavonása a korábbi adatkezelés jogszerűségét nem érinti.

Ekörben kifejezetten felhívjuk figyelmét, hogy az önálló adatkezelőnek minősülő felvásárlók/kereskedők adatkezelési műveleteire nincsen rálátásunk, így adatai törlése iránti kérelme esetén a kérését haladéktalanul továbbítjuk részükre, ezen felül az Adatkezelőnek nem áll módjában a felvásárlók/kereskedők által végrehajtott műveleteket ellenőrizni.

**7.6. Az adathordozhatósághoz való jog**

A 2. pont szerinti célból történő adatkezeléssel kapcsolatban – figyelemmel annak jogalapjára – Ön az 1. pontban megadott elérhetőségeken keresztül jogosult arra, hogy az Önre vonatkozó, Ön által az Adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa.

**7.7. Jogorvoslathoz való jog**

Ha Ön úgy ítéli meg, hogy bármely 1. pontban jelölt Adatkezelő a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: www.naih.hu), vagy

- lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. Adatkezelő székhelye szerint a perre a Fővárosi Törvényszék rendelkezik illetékességgel. Valamely eljárás kezdeményezése előtt célszerű az Adatkezelőnek elküldeni a panaszt az esetleges kérdései tisztázása érdekében, ebben az esetben bármelyik Adatkezelő a 6. pontban foglaltak szerint jár el.

**8. A NAK adatvédelmi és adatkezelési szabályzata**

Személyes adatainak kezelésével kapcsolatban további jogait, jogorvoslati lehetőségeit a http://www.nak.hu/adatvedelem címen közzétett, NAK-SZ-14 számú adatvédelmi és adatkezelési szabályzat tartalmazza. Kérjük, hogy az adatkezeléshez adott hozzájárulását kizárólag a szabályzat rendelkezéseinek ismeretében adja meg.

**9. Változtatás joga**

Az Adatkezelő fenntartja a jogot, hogy a jelen tájékoztatót egyoldalúan, a jövőre nézve módosítsa. A módosításokról, azok hatályba lépését megelőzően Önt az Adatkezelő haladéktalanul tájékoztatja e-mail útján, Ön ezt, az adatkezeléshez hozzájáruló nyilatkozatával megismerte és elfogadta.

1. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-1)